google/wiki40b huggingface dataset:
Cannonball Adderley

Tidlige år

Han startet sin musikerutdanning allerede ved Dillard High School i Fort Lauderdale, Florida. Foreldrene flyttet til Tallahassee, Florida da foreldrene fikk lærerstillinger ved Florida A&M University. Både Cannonball og broren Nat spilte med Ray Charles da han bodde i Tallahassee tidlig på 40-tallet.

Karriere

Cannonball rakk å bli en lokal legende i Florida før han flyttet til New York City i 1955, der han bodde i bydelen Queens. Det var i New York som karrieren virkelig skjøt fart. Adderley besøkte Cafe Bohemia (Oscar Pettifords gruppe spilte den kvelden) og tok med seg saksofonen (først og fremst fordi han var redd den skulle bli stjålet). Han ble spurt om han ville spille siden saksofonisten var sent ute, og gjorde kort og godt braksuksess. 
Adderley dannet sin egen jazzgruppe og ble signert av plateselskapet Savoy Jazz i 1957, og han ble oppdaget av Miles Davis og ble invitert til å spille i hans sekstett i oktober 1957 (tre måneder før også  John Coltrane returnerte til gruppen). Adderley spilte på de legendariske Miles Davis platene Milestones og Kind of Blue. I denne perioden ble også Bill Evans med i gruppen, noe som ledet frem til samarbeidet og utgivelsene av albumene  Portrait of Cannonball og Know What I Mean?.

Senere år

I slutten av 1960-årene startet Adderley ble Adderleys spillestil å nærme seg electric jazz / avant-garde og Miles Davis sin eksperimentelle stil. 
Adderley døde i 1975 av slag. Han er gravlagt på kirkegården Southside Cemetery i Tallahassee, Florida. Samme året som han døde, ble han innlemmet i «Jazz Hall of Fame» (Down Beat).
Digni

Digni, tidligere Norsk Misjons Bistandsnemnd eller Bistandsnemnda, er en paraplyorganisasjon for 20 norske medlemsorganisasjoner og kirkesamfunn. Bistandsnemnda, nå Digni, ble etablert i 1983. Alle medlemsorganisasjonene har et kristent verdigrunnlag.
Digni støtter ca. 120 prosjekter i ca. 40 land i samarbeid med Utenriksdepartementet og NORAD.

Organisasjon

Representantskapet velges av styret og består av én representant fra hver medlemsorganisasjon og er nemndas øverste organ. Sekretariatet er det operative organ.
Freds- og konfliktforskning

Freds- og konfliktforskning er et bredt tverrfaglig forskningsområde som søker å vitenskapelig behandle spørsmål som blant annet omhandler betingelser for fred og krig, konfliktløsning og internasjonal sikkerhet. Slik sett blir fredsforskning en del av samfunnsvitenskapen og støtter seg til disipliner som psykologi, sosiologi, pedagogikk, sosialantropologi, statsvitenskap. Norske forskningsmiljøer har spilt en viktig rolle i utviklingen av freds- og konfliktforskningen som akademisk felt siden 1950-tallet, med Johan Galtung som en av de mest sentrale. Galtung tok initiativ til etableringen av Institutt for fredsforskning (PRIO) i 1959 og Journal of Peace Research i 1964, og ble senere verdens første professor i fredsforskning, ved UiO. Journal of Peace Research er et av de viktigste tidsskriftene innen faget internasjonalt og et av de høyeste rangerte tidsskriftene i statsvitenskap.

Konsepter

Fred kan deles inn i kategoriene negativ fred og positiv fred. Negativ fred regnes som fravær av alle former for vold. Positiv fred innebærer samarbeid, frihet fra undertrykkelse, og en fredskultur.
Rey (fylke)

Rey (persisk: شهرستان ری‎) er et fylke i provinsen Teheran i Iran. Hovedstaden i fylket er Ray, som egentlig er en del av Teheran. Fra målingen i 2006 var fylkets befolkning på 292 016, i 71 711 familier. Fylket er delt inn i fire distrikter: det sentrale distriktet, Fashapuyeh-distriktet, Kahrizak-distriktet og Qaleh Now-distriktet. Fylket har tre byer: Hasanabad, Kahrizak og Baqershahr.
Jokeren (film)

Handling

Filmens handling foregår under karnevalet i Nice. Intrigen er et forsøk på pengeavpressing overfor en rik og anset englenders hustru; Jokeren er med i spillet da han er forelsket i vedkommende dames søster.
Suns Europe

Suns Europe (friulisk for lyder, fullt navn: Suns Europe, Festival des arts in lenghe minorizade) 
er en europeisk festival for utøvende kunst på minoritetsspråk og en sang- og musikkonkurranse som arrangeres årlig i Udine i Italia. Festivalen ble etablert i 2015 som en videreføring av den regionale musikkonkurransen Suns.

Bakgrunn og historie

Sangfestivalen Suns ble første gang arrangert i 2009 som en musikkonkurranse for minoritetssamfunn i alpe- og middelhavsregionen. Sangfestivalen ble arrangert i Udine i Italia, med unntak av i 2011 og 2013 hvor den ble arrangert i henholdsvis Moena i Fassadalen og Falera i Sveits. I konkurransen ble det kåret to vinnere som kvalifiserte seg videre til deltakelse i Liet International. 
I 2015 utviklet musikkonkurransen seg til en festival for minoritetsspråklige grupper i hele Europe og navnet ble endret til Suns Europe. Festivalen har siden 2015 blitt arrangert årlig i Udine. Den avsluttende musikkonkurransen er åpen for alle språklige minoriteter i Europa som er definert i artikkel 1 i Det europeiske charter for regional- eller minoritetsspråk og har samme format som Liet International.
Suns Europe-festivalen blir organisert av Cooperativa Informazione Friulana, med økonomisk støtte fra blant andre Agjezie regjonâl pe lenghe furlane (ARLeF), regionen Friuli-Venezia Giulia og Udine kommune.
Fylkesvei 7918

Beskrivelse

Veien tar av fra Torsvågveien ved gården Vollstad i bygda Vannareid ved Hamrefjorden. Den går derfra i øst-nordøstlig retning over det lave Vannareidet, som nesten deler øya Vanna i to. Veien følger fjellfoten på sørsida av eidet til vestsida av Storvatnet (24 moh), hvor den krysser over til nordsida av det myrlendte landskapet som preger Vannareidet. Veien fortsetter østover til veienden i bygda Burøysund, som er oppkalt etter sundet mellom Vanna og Burøya. Fra Burøysund går korte veistubber både nordover langs Burøysundet og sørover til gården Brattfjell.
Frem til 2019 hadde veien betegnelsen fylkesvei 306.
SAS Ladies Masters

SAS Masters, tidligere Ladies Norwegian Masters, er en profesjonell golfturnering for kvinner, og en del av Ladies European Tour. Den ble første gang spilt i 2002, da under navnet P4 Norwegian Masters.
I 2006 var turneringen tilbake, også denne gang arrangert av Oslo Golfklubb, før Losby Golfklubb overtok i 2007. I 2008 ble turneringen arrangert på Haga Golfpark, med en premiepott på € 200 000. Premiepotten var den samme i 2009, men da ble turneringen arrangert på Fritzøe Gård Golfbane i Larvik.
Turneringen er en del av Volvo Cross Country Challenge, sammen med Scandinavian TPC hosted by Annika i Sverige, Finnish Masters i Finland og Nykredit Masters i Danmark. Dersom én spiller vinner alle disse turneringene vil hun motta $ 1 000 000, den største premiesummen i LETs historie.
Didactylia

Utseende

Små, avlange, blanke, brunlige gjødselbiller. Hodet er bredt og skovlformet, uten tenner langs forkanten. Pronotum er mye bredere enn langt og rundet. Dekkvingene har markerte lengdefurer og er nokså jevnbrede. Leggene (tibiae) på forbeina har to kraftige tenner på yttersiden.

Utbredelse

Slekten er utbredt i Afrika og den sørlige delen av Palearktis.
Psilogramma increta

Utseende

En stor (vingespenn 90 – 127 mm), gråbrun svermer, nokså variabel i fargen. Hodet er stort og bredt, antennene ganske korte med en markert krok ytterst. Brystet har svarte sider, bakkroppen har en smal, mørkebrun midtstripe. Forvingen er brun med to korte, svarte tverrbånd ved fremkanten og to utydelige, hvite tverrbånd som går over hele vingen. Det er to korte, svarte lengdestreker nær midten av vingen og en litt lengre strek i vingespissen. Noen eksemplarer har et bredt, mørkt tverrbånd midt på vingen. Bakvingen er kastanjebrun med en svartkantet, lys flekk ved bakhjørnet. Den slanke larven er sterkt variabel i fargen men har alltid tydelige skråstriper på sidene. Huden er glatt og hornet på bakkroppen stort og kraftig. Puppen har en nokså rett, fri sugesnabel-slire som går parallelt med kroppen.

Levevis

Larven kan leve på en lang rekke busker og løvtrær, for det meste i oljetrefamilien (Oleaceae), maskeblomstfamilien (Scrophulariaceae) og jernurtfamilien (Verbenaceae). Eksempler på vertsplanter er trompettre (Catalpa), Campsis, Dimocarpus, ask (Fraxinus), liguster (Ligustrum), Melia, Olea, Osmanthus, Paulownia, sesam (Sesamum indicum) og syrin (Syringa).

Utbredelse

Denne svermeren finnes fra Kashmir i vest østover til Indonesia, nordover til Nord-Japan, Korea og det nordøstlige Kina. Det er uvisst hvor langt øst den går, fordi de østligste bestandene er meget vanskelige å skille fra den nærtbeslektede arten Psilogramma menephron. Den har dessuten blitt innført til Hawaii nylig.
Middle of Nowhere

Middle of Nowhere er det tredje albumet til det amerikanske pop/rock-bandet Hanson, utgitt i 1997. Albumet er bandets første som ble utgitt på et større plateselskap, og inneholder en mer glattere form for sangskriving og produksjon enn de foregående indie-utgivelsene deres, Boomerang og MMMBop. 
Albumet ble generelt sett godt mottatt av kritikerne og solgte over ti millioner kopier. Albumet inneholdt hit-sangene «MMMBop», «Where's the Love», «I Will Come to You», «Weird», og «Thinking of You».
Rød-svart tre

Et rød-svart tre er en form for selvbalanserende binært søketre. Hver node i det binære treet har et ekstra bit, som dette bit blir ofte tolket som fargen (rød eller svart) til noden. Disse fargebitene benyttes for å sikre at treet forblir omtrentlig balansert under innsetting og slettinger.
Gjøkfamilien

Taksonomi

I en studie fra 2004 foreslo Mayr & Ericson at Mesitornithidae (mesitter) og Cuculidae (gjøker) var søstergrupper, basert på DNA-analyser, men dette er trolig feil.
Friendica

Funksjoner

Friendica hevder å være desentralisert, fri programvare, sikret, privat, modulært, utvidbart, uorganisert, og forbundet.
For øyeblikket kan brukere av Friendica integrere kontakter fra Facebook, Twitter, Diaspora, StatusNet og andre tjenester i sin sosiale strøm. Kommunikasjon går begge veier når dette er mulig. Det finnes en overgang for å inkludere e-postkontakter. I tillegg finnes koblinger for å tillate kryssposting til bloggplattformer som WordPress.

Utvikling

Det er ikke noe selskap bak Friendica. Utviklerne er frivillige og prosjektet kjøres på en uformell måte, og bruker selve plattformen til å kommunisere og dele informasjon.

Installasjon

Utviklerne prøver å gjøre installasjonen av tjenesteprogrammet enkelt for brukere med liten teknisk innsikt, ut ifra argumentet at desentralisering på små tjenere er nøkkelen til å sikre frihet og privatliv på nettet. Friendica kan vanligvis også bli installert på delte tjenere, og er omtrent like enkelt å installere som WordPress. Brukere kan også velge å delta på offentlige nettsteder drevet av frivillige, og slik slippe å installere noe selv.

Mottakelse

I februar, 2012, skrev det tyske databladet c't: "Friendica demonstrates how decentralized social networks can become widely accepted." En annen tysk utgivelse, magasinet t3n nevnte Friendica som en Facebook-rival i en online artikkel i mars 2012 om alternativer til Facebook. Den sammenliknet Friendica med liknende sosiale nettverk som Diaspora og identi.ca.
Friendica støttes av GNU Telephony-prosjektet, også kalt GNU SIP Witch.
Friendica ble omtalt av Infoshop News som alternative to Google+ and Facebook til bruk for Occupy Nigeria movement.
Raidet på Grand Pré

Raidet på Grand Pré var den største hendelsen under en ekspedisjon ledet av Benjamin Church fra Ny-England mot franske Acadia i juni 1704 under Dronning Anne-krigen. Ekspedisjonen var et hevntokt for det franske og indianske raidet mot grensesamfunnet Deerfield i Massachusetts tidligere det året.
De la ut fra Boston den 25. mai 1704 med 500 militssoldater fra provinsen og noen indianske allierte. Ekspedisjonen nådde Minas Basin den 24. juni, etter å ha raidet noen mindre bebyggelser i Penobscot Bay og Passamaquoddy Bay. Selv om han mistet overraskelsesmomentet på grunn av det høye tidevannet i Bay of Fundy, fikk Church raskt kontroll over Grand Pré, og brukte tre dager på å ødelegge byen, samt prøve å ødelegge diket som vernet den oppdyrkede jorden. Saltvannet strømte inn over jordbruksmarkene, men de lokale acadierane var raske til å reparere dikene så snart fienden var borte, og landet kunne benyttes videre til jordbruk. Church fortsatt ekspedisjonen sin og slo til mot Beaubassin og andre samfunn før han dro tilbake til Boston sent i juli.
Legionær av Legion of Merit

Legionær av Legion of Merit er fjerde og laveste klasse av den amerikanske militære utmerkelsen av samme navn. Legionærtittelen ble tidligere tildelt både amerikanske og utenlandske statsborgere, men er nå forbeholdt utlendinger.
Bernardino Cametti

Bernardino Cametti (født 1669 i Gattinara, Piemonte, Italia, død 1736 i Roma, Italia) var en italiensk billedhugger under barokken.
Cametti var elev hos billedhuggeren Lorenzo Ottoni og arbeidet i verkstedet hans i femten år. Et av Camettis første dokumenterte verk er lavrelieffer Sankt Ignatius kanonisering (1695-1698) i jesuittenes moderkirke Il Gesù i Rom. I kirken San Marcello al Corso i Roma har Cametti utført gravmonumenter over Giovanni Andrea Muti og hans hustru Maria Colomba Vincentini Muti (1725) i polykromi marmor. Paret fremstilles på kne i bønn.
I La Superga i Torino har Cametti utført en dramatisk høyrelieff som skildrer Bebudelsen (1729). Hans viktigste skulpturelle verk anses å være gravmonumentene over Taddeo Barberini og Antonio Barberini i kirken Santa Rosalia i Palestrina (1704).
Varignons teorem

Varignons teorem beskriver en enkel, geometrisk egenskap ved firkanter. Det ble bevist av den franske matematiker Pierre Varignon ved bruk av euklidsk geometri og ble publisert i 1731, ni år etter hans død. Teoremet sier at midtpunktene til firkanten danner et parallellogram. Omkretsen til parallellogrammet er lik summen av  diagonalene til firkanten. 
Når firkanten er  plan og konveks, det vil si at den ikke har noen sider som går 'innover', er arealet  av parallellogrammet halvparten av arealet til firkanten.  Varignons parallellogram er alltid plant, også når den gitte firkanten ikke er det.

Geometrisk bevis

Teoremet ble opprinnelig bevist ved bruk av euklidsk geometri. Men det er mer generelt gyldig også i et affint rom. Det tillater et meget enkelt bevis ved bruk av affin geometri og affine kombinasjoner av punkt. Betrakter man de tre midtpunktene  E, F  og G, så danner de et plan. I dette planet er nå (E - F)  en vektor som man kan brukes til å finne et nytt punkt H = G + (E - F)  i samme plan. Dette punktet er nå (C + D)/2 + (A + B)/2 − (B + C)/2 = (A + D)/2  da det er her tillatt å løse opp parentesene. Men dette er akkurat midtpunktet mellom A  og D. Det beviser at midtpunktene EFGH  danner et parallellogram som ligger i et plan.

Omkrets av parallellogrammet

Siden EF  i parallellogrammet er halvparten av diagonalen AC. Det gjelder også for siden HG. Summen av disse to sidene er derfor lik AC. På samme måte er summen av sidene FG  og HE  lik den andre diagonalen BD. Det viser at summen av sidene i Varignons parallellogram er lik summen av de to diagonalene i den gitte firkanten.
I affin geometri er ikke lengder av linjestykker definert. Derimot kan man snakke entydig om forhold mellom lengder i samme retning. På denne måten må dette beviset forstås her.
Greene County (Iowa)

Navn

Fylket er oppkalt etter generalmajor Nathanael Greene fra den amerikanske uavhengighetskrigen.
Camp Erna

Camp Erna, tidligere kjent som Camp Lindquist, er stedet for en tidligere britisk gruvebase, og en norsk fangststasjon på Palffyodden som inngår i Hornsundneset sørvest for utløpet av Hornsundet, beliggende under det lave Hohenlohefjellet på nordvestsiden av Sørkapp Land på Spitsbergen, Svalbard.
Stedets fangsthytte ble bygd av nordmannen Gustav Lindquist (1884–1934) i 1919, på oppdrag av det britiske Northern Exploration Company. Et lag på fire mann kom opp med motorkutteren «Ørnen» og overvintret til våren 1920. Stedet bærer navnet til Lindquists datter, Erna Gurine.
Dette var hovedstasjonen for selskapets letinger etter kull og andre mineraler i Gåshamna lengre øst på 1920-tallet. Men utover 1920-tallet var Gåshamna hovedstasjonen for de norske fangstmennene, mens Camp Erna da var en bistasjon under denne.
I 1932 ble hytta på stedet overtatt av Staten. Det ble bygd en ekstra, laftet fangsthytte ved siden av den opprinnelige i sesongen 1966–1967. En bistasjon under Camp Erna var Hilmarhytta i Stormbukta, lengre sør.
Malcolm David Kelley

Privatliv

De første elleve månedene av hans liv tilbrakte Malcolm i en fosterfamilie før han ble adoptert av familien Kelley. Søsteren hans, Sydney, ble adoptert av familien to måneder senere. 
Kelly er også interessert i politikk, og i skolen er han studentambassadør. I juli 2006 reiste han til Storbritannia for å representere USA.

Skuespilleren

Kelley har jobbet i flere reklamer og som statist i mange forskjellige TV-serier, blant annet Judging Amy, Malcolm in the Middle, My Name is Earl, For Your Love og Girlfriends and Eve. Selv om han har vært aktiv i fjernsynet var det ikke før han fikk rollen som Walt i TV-serien Lost at han ble så kjent som han er nå.
Krigsminnesmerke

Krigsminnesmerke er en bygning, monument, statue eller annet byggverk som feirer seier i krig, eller (mer vanlig i moderne tid) hedrer og minner de som har falt eller blitt såret i krig.

Historikk

Krigsminnesmerker har ofte vært reist til minne om ærerike seire i krig, og blant kjente minnesmerker er Triumfbuen i Paris og Nelsonsøylen i London. Etter første verdenskrig ble minnesmerkene i større grad reist til minne om døde og sårede i krig. Eksempler på dette er Den ukjente soldats grav og Minnehallen i Stavern.

Typer

Det er stor variasjon blant krigsminnesmerkene, både i størrelse, utførelse og symbolbruk. Skulpturer og minneplaketter er mye brukt, men også større byggverk, gjerne med museum eller besøkssenter i tilknytning til minnesmerket.

Krigsminnesmerker i Norge

I Norge er krigsminnesmerker kartlagt av Forsvarsmuseet, og informasjon om disse er tilgjengelig i Digitalt museum.
Skanør borg

Skanør Borg var et dansk slott som lå i middelalderens Skanør i Skåne. Nord for Skanør kirke ses rester av borgen ennå.
Borgen hadde en nesten oval form, omgitt av voller og vanngrav. Arkeologer har avdekket rester av et 16 meter langt stenhus i tillegg til diverse andre bygninger. Funn av mynter antyder at borgen er oppført omkring år 1230. 
Skanør ble oppført for å kontrollere handelen på Skånemarkedet. Kongens fogd oppholdt seg her og oppkrevde avgifter fra handelen. 
Sildemarkedet på Skanør og Falsterbo var sammen med Øresundstollen Danmarks største innkomstkilde i senmiddelalderen. I 1312 overtok tyskerne, hvoretter det nærliggende Falsterbohus ble oppført. Den kongelige administrasjonen fra Skanør opphørte helt omkring 1425.
Pingxiang kullkraftverk

Pingxiang kullkraftverk er et kullkraftverk i Kina. Det har en installert produksjonskapasitet på 600 MW. Anlegget stod ferdigbygd i 2008.
Croydon

Navnet

Stedsnavnet kommer antagelig fra angelsaksisk croead deanas, «Krokusdalen», og viser til at det en gang ble innhøstet safran i området. Navnet er en parallell til Saffron Walden i Essex.
En annen teori er at det kommer fra gammelfransk croie dune, som betyr «Kalkås», ettersom den ligger i den nordlige enden av de kalkrike høydene North Downs.

Geografi

Croydon ligger omkring 16 km sør for London sentrum, ved et av stedene hvor elven Wandle har sitt utspring. Rett sør for byen er en åpning i North Downs, som mye av transporten mellom London og sørkysten går gjennom. Den gamle veien mellom London og Brighton, A23, gikk gjennom byen tidligere, og er nå lagt på vestsiden for å spare sentrum for trafikk.
Verdenscupen i paralangrenn 2017/18

Verdenscupen i paralangrenn 2017/18 (langrenn for funksjonshemmede) ble arrangert fra 9. desember 2017 i Canmore i Canada til 10. februar 2018 i Vuokatti i Finland.
Telenor Pakistan

Telenor Pakistan er et teleselskap i Pakistan, som er 100% eid av norske Telenor. Selskapet ble grunnlagt og startet utbygging og virksomhet høsten 2005, og er i dag landets nest største mobiloperatør med 20 millioner kunder. Selskapet tilbyr  mobiltelefoni, internett-adgang gjennom 2G-mobilnett, og mobil-TV, med dekning over store deler av landet.
Det er i alt seks mobiloperatører (nettoperatører) i Pakistan. I mobilmarkedet har Telenor en markedsandel på 20,5%, mot hovedkonkurrenten Mobilink sin andel på 34,6% i 2008. Omsetningen samme år var 4,0 mrd kroner. Selskapet har 100.000 salgssteder over hele landet.
Telenor Pakistan har hovedkvarter i Islamabad. Gjennom investeringen ble Telenor en av de største utenlandske investorene i Serbia. Administrerende direktør fra 2009 er John Eddy Abdullah, som etterfulgte Tore Johnsen.

Tjenester og virksomhet

I Pakistan eier Telenor også 51% av selskapet Tameer Microfinance Bank Ltd, som yter mikrofinans-lån til ubetjente grupper i landet. Telenor Pakistan tilbyr mobile betalingstjenester, og internettilknytning over mobiltelefonen. Ved å tilegne seg bankkonsesjon gjennom kjøpet av Tameer Bank, gjorde Telenor det mulig å lansere easypaisa – en av verdens første mobile bankløsninger med både transaksjons- og bankkonto-funksjonalitet. Easypaisa-tjenesten har mottatt flere priser i Pakistan og Asia.
Raundalen

Raundalen er et dalføre øst i Voss kommune på Vestlandet. Det strekker seg fra Urdland i vest til den møter Upsetedalen i øst. Bergensbanen går igjennom  Raundalen, forbi grendene Urdland, Skiple, Reimegrend og Mjølfjell. Navnet kommer muligens fra det norrøne ordet «hraun» som betyr «nakent fjell», hvilket passer bra på en del av fjellene i dalstrøket.
Sèvresporselen

Historie

I 1745 ble det startet en fabrikk for produksjon av mykt porselen i Vincennes. Den ble ledet av et syndikat med Louis Henri Orry de Fulvy i spissen. Orry de Fulvy forstod ikke bare å skaffe seg de nødvendige privilegier men også finansiell støtte fra Ludvig XV, som i 1753 selv gikk inn som deleier i konsernet. 
I fortsettelsen ble den kalt Manufacture Royale de Porcelaine de France. Orry de Fulvy ble etter sin død etterfulgt av kjemikeren Jean Hellot. Male- og forgyllingsatelieene ble ledet av Jean-Jacques Bachelier som ble den egentlige skaper av det franske porselenet. François Boucher og Antoine Watteau tegnet forbilder for fabrikkens porselensdekorer. 
I 1756 flyttet fabrikken til Sèvres, der man fortsatte produksjonen av mykt porselen, men i 1769 tog han også opp produksjonen av hardt porselen, etter at man hadde oppdaget kaolinleire i Limoges. Først i 1800 opphørte all produksjon av mykt porselen og man konsentrerte seg helt om feltspatporselenet.
I 1759 hadde den franske konge overtatt alt finansielt ansvar for fabrikken og utløst de øvrige deleiere. Til sjef for figurplastikken ble valgt Étienne Maurice Falconet og for de øvrige modellateliéer Jean-Claude Chambellan Duplessis. Det meste av produksjonen foregikk i den av Bachelier i 1751 oppdagede biscuitporselensmassen.
Den franske revolusjon innebar en tilbakegang for fabrikken, men produksjonen opphørte aldri helt og holdent. Senere ble fabrikken omorganisert av Alexandre Brongniart, som innrettet produksjonen helt på feltspatporselen. 
Under napoleontiden ble Sèvres toneangivende for den europeiske porselensproduksjon. Etter napoleonstiden avtok fabrikkens betydning, og den har deretter først og fremst produsert kopier av eldre servisemodeller.
David Nalbandian

Tenniskarrieren

David Nalbandian ble profesjonell i 2000. Hans foreløpig høyeste ATP-ranking i single, nr. 4, oppnådde han i juli 2004.
Nalbandian vant juniortittelen i single i US Open i 1998 etter finaleseier over Roger Federer, og vant doubletittelen for juniorer i Wimbledon i 1999  sammen med landsmannen Guillermo Coria.
Han spilte finale i Wimbledon i 2002, men måtte strekke våpen mot Lleyton Hewitt med 0-3 i sett (1-6, 3-6, 2-6).

Spillestil

Nalbandian er en typisk baseliner som bygger spillet sitt rundt presise og stabile slag fra grunnlinjen. I likhet med trenden i herretennisen, har han de siste årene utviklet nettspillet sitt, men han bruker som oftest volleyer kun til å sette bort ballene. Nalbandian har sin styrke i presisjonen på grunnslagene og servereturene. Ofte varierer han med slag langs linjen og korte crosser. Backhanden til Nalbandian er kanskje den mest fryktede på ATP-touren, og våpenet hans er det rette backhandslaget ned langs linjen.